CELEX: 32020D1490
Language: el
Date: 2020-10-12 00:00:00
Title: Απόφαση (ΕΕ) 2020/1490 του Συμβουλίου της 12ης Οκτωβρίου 2020 για τη θέση που θα πρέπει να ληφθεί, εξ ονόματος της Ευρωπαϊκής Ένωσης, στο πλαίσιο της επιτροπής ΣΟΕΣ που συστάθηκε με την ενδιάμεση συμφωνία οικονομικής εταιρικής σχέσης μεταξύ της Ακτής Ελεφαντοστού, αφενός, και της Ευρωπαϊκής Κοινότητας και των κρατών μελών της, αφετέρου, όσον αφορά την έγκριση διαδικασιών διευθέτησης διαφορών και του κώδικα δεοντολογίας των διαιτητών

16.10.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 343/12
               
            
         ΑΠΟΦΑΣΗ (ΕΕ) 2020/1490 ΤΟΥ ΣΥΜΒΟΥΛΙΟΥ
         της 12ης Οκτωβρίου 2020
         για τη θέση που θα πρέπει να ληφθεί, εξ ονόματος της Ευρωπαϊκής Ένωσης, στο πλαίσιο της επιτροπής ΣΟΕΣ που συστάθηκε με την ενδιάμεση συμφωνία οικονομικής εταιρικής σχέσης μεταξύ της Ακτής Ελεφαντοστού, αφενός, και της Ευρωπαϊκής Κοινότητας και των κρατών μελών της, αφετέρου, όσον αφορά την έγκριση διαδικασιών διευθέτησης διαφορών και του κώδικα δεοντολογίας των διαιτητών
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 9,
         Έχοντας υπόψη την πρόταση της Ευρωπαϊκής Επιτροπής,
         Εκτιμώντας τα ακόλουθα:
         
                     (1)
                  
                  
                     Η ενδιάμεση συμφωνία οικονομικής εταιρικής σχέσης μεταξύ της Ακτής Ελεφαντοστού, αφενός, και της Ευρωπαϊκής Κοινότητας και των κρατών μελών της, αφετέρου («συμφωνία») (1) υπεγράφη εξ ονόματος της Ένωσης με την απόφαση 2009/156/ΕΚ του Συμβουλίου (2). Εφαρμόζεται προσωρινά από τις 3 Σεπτεμβρίου 2016.
                  
               
                     (2)
                  
                  
                     Σύμφωνα με το άρθρο 59 παράγραφος 1 της συμφωνίας, η επιτροπή ΣΟΕΣ εγκρίνει τον κανονισμό διαδικασίας που διέπει τις διαδικασίες διευθέτησης διαφορών.
                  
               
                     (3)
                  
                  
                     Η επιτροπή ΣΟΕΣ, κατά την επόμενη ετήσια συνεδρίασή της, θα πρέπει να εκδώσει απόφαση για τη θέσπιση διαδικασιών διευθέτησης διαφορών και του κώδικα δεοντολογίας των διαιτητών που επισυνάπτεται σε αυτές.
                  
               
                     (4)
                  
                  
                     Ενδείκνυται να καθοριστεί η θέση που πρέπει να ληφθεί, εξ ονόματος της Ένωσης, στο πλαίσιο της επιτροπής ΣΟΕΣ όσον αφορά την έκδοση της απόφασης για τη θέσπιση διαδικασιών διευθέτησης διαφορών και του κώδικα δεοντολογίας των διαιτητών καθώς αυτή θα είναι δεσμευτική για την Ένωση.
                  
               
                     (5)
                  
                  
                     Επομένως, η θέση της Ένωσης στο πλαίσιο της επιτροπής ΣΟΕΣ θα πρέπει να βασιστεί στο σχέδιο απόφασης της τελευταίας,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η θέση που πρέπει να ληφθεί, εξ ονόματος της Ευρωπαϊκής Ένωσης, στο πλαίσιο της επιτροπής ΣΟΕΣ που συστάθηκε με την ενδιάμεση συμφωνία οικονομικής εταιρικής σχέσης μεταξύ της Ακτής Ελεφαντοστού, αφενός, και της Ευρωπαϊκής Κοινότητας και των κρατών μελών της, αφετέρου, βασίζεται στο σχέδιο της απόφασης της επιτροπής ΣΟΕΣ όσον αφορά την έγκριση διαδικασιών διευθέτησης διαφορών και του κώδικα δεοντολογίας των διαιτητών (3).
         
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Λουξεμβούργο, 12 Οκτωβρίου 2020.
            
               
                  Για το Συμβούλιο
               
               
                  Ο Πρόεδρος
               
               J. BORRELL FONTELLES
            
         
         
            (1)  ΕΕ L 59 της 3.3.2009, σ. 3.
         
            (2)  Απόφαση 2009/156/ΕΚ του Συμβουλίου, της 21ης Νοεμβρίου 2008, για την υπογραφή και την προσωρινή εφαρμογή της ενδιάμεσης συμφωνίας οικονομικής εταιρικής σχέσης μεταξύ της Côte d’Ivoire, αφενός, και της Ευρωπαϊκής Κοινότητας και των κρατών μελών της, αφετέρου (ΕΕ L 59 της 3.3.2009, σ. 1).
         
            (3)  Βλέπε το έγγραφο ST 10612/20 στον ιστότοπο: http://register.consilium.europa.eu.